Sagunt acull la VI Carrera Amuhcanma per recaptar fons destinats a la investigació del càncer de mama
03 de maig 2022

![](/media/foipwhb4/c1-carrera-amuhcanma.jpg?width=850&height=566.9886363636364)

La VI Carrera Amuhcanma tindrà lloc en el municipi un any més amb l'objectiu de recaptar fons per a la investigació del càncer de mama. Este esdeveniment benèfic serà diumenge que ve 8 de maig, i comptarà amb una carrera infantil a les 10.00 hores i, d'altra banda, a les 10.30 hores les carreres 5k i 10k. La carrera benèfica està organitzada per l'associació Amuhcanma i compta amb la col·laboració del departament d'Activitat Física, Salut i Esports de l'Ajuntament de Sagunt.

Així mateix, el termini d'inscripció finalitza demà, i es pot fer de manera en línia a través de [www.sportmaniacs.com](http://www.sportmaniacs.com) o de manera presencial en la seu de Amuhcanma de 10.30 a 13.00 i de 17.00 a 20.00 hores. D'altra banda, el lliurament de dorsals serà el 6 de maig de 17.00 a 20.00 hores i el 7 de maig de 10.00 a 20.00 hores en la seu de Amuhcanma (c/ Sant Pere nº 65, el Port de Sagunt).

El regidor d'Activitat Física, Salut i Esports, Javier Timón, ha assenyalat que «**estem davant un esdeveniment que conjumina dos elements que són inseparables, com és l'activitat física i la salut però també amb un clar component solidari**». També ha felicitat l'associació Amuhcama per l'organització de l'esdeveniment, «**la seua extraordinària labor i la seua col·laboració amb totes aquelles dones que patixen càncer de mama**». En este sentit, la presidenta de l'associació Amuhcanma, Chelo Díaz, ha indicat que faltant un dia perquè es tanquen les inscripcions, ja hi ha més de 1.000 persones inscrites.

El preu de les carreres 5k i 10k és de 10 euros, mentre que la carrera infantil és gratuïta. A més, enguany s'ha habilitat la ‘fila 0’ per a aquelles persones que vulguen col·laborar econòmicament però no puguen o no vulguen participar en la prova. L'eixida i meta estaran situades al carrer Doctor Fleming (Triangle Umbral).

A més, el dia d'abans de la carrera s'il·luminaran de rosa les façanes de l'Ajuntament de Sagunt i de la Tinència d'Alcaldia, amb l'objectiu de conscienciar i animar la ciutadania a participar en esta iniciativa i així contribuir a la investigació en favor de la lluita contra el càncer de mama.

A la presentació de la prova, que ha tingut lloc este matí a l'Ajuntament de Sagunt, han assistit el regidor d'Activitat Física, Salut i Esports, Javier Timón; la presidenta d’Amuhcanma, Chelo Díaz; la tresorera d’Amuhcanma, María Galdrán, i les vocals de l'associació, María Jesús Merlos i Maribel Cerezuela.

![](/media/ndtpys2q/c2-amuhcanma.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-vi-carrera-amuhcanma-per-recaptar-fons-destinats-a-la-investigacio-del-cancer-de-mama/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-vi-carrera-amuhcanma-per-recaptar-fons-destinats-a-la-investigacio-del-cancer-de-mama/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-vi-carrera-amuhcanma-per-recaptar-fons-destinats-a-la-investigacio-del-cancer-de-mama/ "Linked In")
*   [](mailto:?body=https://aytosagunto.es/va/actualitat/sagunt-acull-la-vi-carrera-amuhcanma-per-recaptar-fons-destinats-a-la-investigacio-del-cancer-de-mama/)